Током Грађанског рата у Босни и Херцеговини, командовао је једном од најелитнијих јединица Војске Републике Српске, "Вукови са Дрине". У једној акцији изведеној 14. јула 1993. године, на Игману (у рејону Проскока), Јоловић је са својом јединицом спасио живот генералу Ратку Младићу, успијевши да га извуче из непријатељског окружења (током операције "Лукавац 93"). За овај подвиг, генерал Младић га је унаприједио на лицу мјеста у виши чин, а касније одликовао и наградио пиштољем.